જો આ કેલેન્ડરની વાત કરીએ તો માર્ચમાં શેરબજારમાં એફઆઈઆઈએ 30 હજાર 500 કરોડ રૂપિયાનુ રોકાણ કર્યું હતું. અને ત્યારબાદ વેચવાલી વધી ગઈ છે. એપ્રિલમાં એફઆઈઆઈએ માર્કેટમાં 2394 કરોડ, મે માસમાં 7711 કરોડ, જૂન માસમાં 3617 કરોડ અને જુલાઈ માસમાં 5161 કરોડ રૂપિયાનુ રોકાણ કર્યું હતું. તો ઓગષ્ટ મહિનામાં આશરે 12 હજાર કરોડ રૂપિયા માર્કેટમાંથી લીધા હતા. સપ્ટેમ્બર મહિનામાં પ્રોફિટબુકિંગ વધ્યું હતું અને રોકાણકારોએ 13 હજાર કરોડ રૂપિયા માર્કેટમાંથી પાછા ખેંચ્યા હતા. ત્યારે આને લઈને ઓગષ્ટથી અત્યાર સુધીમાં સેન્સેક્સ 3 ટકાથી વધારે અને નિફ્ટી 2.3 ટકા ઘટ્યા છે.